У Іўі Гродзенскай вобласці сёлета ўпершыню прайшло ўрачыстае свята “другога хлеба” — Іўеўскія дакопкі. Вядома, што пасля таго, як бульбу выкопваюць, заключным этапам збору бульбянога ўраджаю з’яўляюцца дакопкі: бульбу дакопваюць, прыводзячы ў парадак глебу, не абмінаючы ўвагай забытыя клубні. На цэнтральнай плошчы горада быў зладжаны святочны кірмаш, на якім можна было не толькі купіць знакаміты “земляны яблык”, але і паспрабаваць прыгатаваныя з яго стравы. Не абышлося свята без канцэрта, на якім мясцовыя артысты агучылі тое, што адчувалі ўсе пад час ужывання любімага караняплода: “Бульбу пякуць, бульбу вараць, бульбу ядуць, бульбу і хваляць”.